google/wiki40b huggingface dataset:
Aridné podnebie

Aridné podnebie (z latinského aridus - suchý, vyprahnutý) je taký typ podnebia, kde je úhrn zrážok nižšia ako vsak a výpar. Ide o oblasti so suchým podnebím, pre ktoré je typická absencia nevysýchajúcich riek (výnimkou sú tzv. alochtónne rieky) alebo veľké amplitúdy (výkyvy) teploty ovzdušia. Prítomnosť tohto druhu podnebia má za následok vznik púští, zároveň však nie je pravidlom, že by tento jav musela sprevádzať vysoká teplota. Aridné oblasti sa rozdeľujú na 3 podtypy. V aridných oblastiach spadne menej ako 250 mm zrážok za rok.

Horúca aridná klíma (Bwh)

Vyskytuje sa v tropických oblastiach. Najvyššie letné teploty bežne presahujú 40 °C, na niektorých miestach aj 45° C, ale 50° C prekračujú zriedkavo, ale počas zimných rán môžu klesať aj k bode mrazu alebo aj pod neho. Pravdepodobnosť dažďa je v určitých ročných obdobiach vyššia a keď už príde, tak príde náhle, buď pri búrkach alebo bežnom daždi. Po náhlych dažďoch sa púštne rastliny veľmi rýchlo preberajú k životu a v nasledujúcich týždňoch zase zvädnú.

Studená aridná klíma (Bwk)

Vyskytuje sa miernych, subtropických a subpolárnych oblastiach (vo vysokých horách). Letá nie sú také horúce ako v horúcich suchých oblastiach a predovšetkým sú tu chladné zimy. Priemerná teplota najchladnejšieho mesiaca je už pod bodom mrazu alebo v jeho blízkosti a najnižšie teploty môžu klesať aj pod -20 °C. V lete potom najvyššie denné teploty dosahujú na väčšine miest 30 °C až 40 °C. Veľkú časť vody prináša sneh, ktorý sa na jar roztopí. Rastlinám sa darí hlavne na jar alebo na jeseň, kedy sú teploty najmiernejšie a výpar nižší.

Mierne aridná klíma (Bwn)

Veľmi vzácny typ, vyskytujúce sa len v púšti Atacama a len niekoľkých ďalších malých miestach na svete (hlavne na pobreží). Amplitúda teploty je celoročne veľmi malá. Teploty sa stále udržujú zhruba medzi 10 °C až 25 °C (na pobreží, so vzrastajúcou nadmorskou výškou úmerne klesá). Tak mierne teploty spôsobujú časté hmly a nízka oblačnosť, napriek tomu však prakticky nikdy neprší, dokonca môže byť zrážok menej ako v ktorýchkoľvek iných púštnych oblastiach. Tieto javy sú spôsobené studenými morskými prúdmi, napr. Peruánskym prúdom a Benguelským prúdom.
Beliansky potok (prítok Varínky)

Prameň

Pramení v Malej Fatre, v podcelku Krivánska Fatra, na severných stráňach Malého Kriváňa (1 670,9 m n. m.) v nadmorskej výške približne 1 420 m n. m. V nadmorskej výške cca 650 m, napája potok jeden s najvýdatnejších prameňov podzemnej vody v Malej Fatre s výdatnosťou niekoľko desiatok litrov za sekundu.

Opis toku

Preteká severozápadným a severným smerom Belianskou dolinou v Malej Fatre a obcou Belá v Žilinskej kotline. Pramenná oblasť s vejárom prítokov je súčasťou Národnej prírodnej rezervácie Prípor. Do Varínky ústi pri obci Belá v nadmorskej výške cca 435 m n. m.
Gignac (Hérault)

Poloha

Obec má rozlohu 29,85 km². Najvyšší bod je položený 286 m n. m. a najnižší bod 28 m n. m.

Obyvateľstvo

Počet obyvateľov obce je 5 515 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ulica Československej armády (Hlohovec)

Ulica Československej armády je ulica v Hlohovci v mestskej časti Nová Štvrť. Je pomenovaná na počesť vojakov bojujúcich v česko-slovenských ozbrojených silách.
Chameleón (súhvezdie)

Hviezdy

Najjasnejšia hviezda súhvezdia, bezmenná alfa Chamaeleontis, patrí k najslabším alfám na oblohe. Dosahuje magnitúdu 4,06. Má spektrálny typ F5 a je od nás vzdialená iba 63,5 svetelného roka. Jej spektrum je naozaj nezvyčajné: má vysoké zastúpenia lítia aj dusíka, čo astronómovia nevedia vysvetliť – buď býva totiž (u mladých hviezd) vysoko zastúpené lítium, alebo (u starých) dusík.
V tom istom zornom poli triédra ako alfa Chamaeleontis sa nachádza aj théta Cha, vďaka čomu pôsobia ako voľná dvojhviezda s pomerne vyrovnanými zložkami. V skutočnosti ale spolu tieto hviezdy vôbec nesúvisia. Samotná théta je pritom optickou dvojhviezdou. Uhlová vzdialenosť zložiek je 31″.
Ďalšia optická dvojhviezda súhvezdia je delta Cha. Jej zložky s magnitúdami 4,45 a 5,46 sú od seba v triédri dobre rozlíšiteľné.Navyše sú farebne kontrastné. Delí ich od seba uhlová vzdialenosť 6′ – 7′.
Beta Chamaeleontis je horúca modrobiela hviezda. Teplota na jej povrchu dosahuje približne 13 000 K. Oproti nej je gama Cha veľmi chladným objektom, s teplotou „iba“ 3 500 K. Navyše je o 0,13 magnitúdy jasnejšia než beta.

Objekty

Hoci Chameleón leží mimo Mliečnej cesty, práve v ňom nájdeme najbližšiu hviezdotvornú oblasť k Zemi. Má označenie Chameleon 1. Jej najviditeľnejšou časťou je reflexná hmlovina IC 2631.
Planetárna hmlovina NGC 3195 zaberá na oblohe plôšku o veľkosti Jupitera. Ide o pomerne slabý objekt, v kategórii planetárnych hmlovín stredne jasný, ale nijaký jasnejší objekt sa už bližšie k južnému svetovému pólu nenachádza.
Z galaxií možno spomenúť najjasnejšiu NGC 2915. Má magnitúdu 12,6.
Reugney

Poloha

Obec má rozlohu 8,19 km². Najvyšší bod je položený 910 m n. m. a najnižší bod 649 m n. m.

Obyvateľstvo

Počet obyvateľov obce je 309 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Star Wars Rogue Squadron III: Rebel Strike

Prijatie

Titul bol prijatý celkovo pozitívne. Herný server GameSpot udelil hre hodnotenie 7.8 a IGN hodnotenie 8.3.
Vieux-Viel

Poloha

Obec má rozlohu 8,77 km². Najvyšší bod je položený 108 m n. m. a najnižší bod 14 m n. m.

Obyvateľstvo

Počet obyvateľov obce je 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Psinka

História

Vírus psinky popísal v roku 1905 Francúz Henri Carré. Vakcína bola vyvinutá v roku 1950.
Senouillac

Polohopis

Senouillac má rozlohu 15,01 km². Najvyšší bod je položený 245 m n. m. a najnižší bod 147 m n. m.

Obyvateľstvo

Senouillac má 1047 obyvateľov (2009).
Graf vývoja obyvateľstva:
Zdroje: INSEE
Barberey-Saint-Sulpice

Poloha

Obec má rozlohu 9,36 km². Najvyšší bod je položený 182 m n. m. a najnižší bod 97 m n. m.

Obyvateľstvo

Počet obyvateľov obce je 1207 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Corribert

Poloha

Obec má rozlohu 9,71 km². Najvyšší bod je položený 234 m n. m. a najnižší bod 151 m n. m.

Obyvateľstvo

Počet obyvateľov obce je 56 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fraissinet-de-Fourques

Poloha

Obec má rozlohu 24,3 km². Najvyšší bod je položený 1 343 m n. m. a najnižší bod 660 m n. m.

Obyvateľstvo

Počet obyvateľov obce je 66 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Chevrotaine

Poloha

Obec má rozlohu 5,33 km². Najvyšší bod je položený 811 m n. m. a najnižší bod 620 m n. m.

Obyvateľstvo

Počet obyvateľov obce je 36 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Samuel Ambrozi

Životopis

Pochádzal zo zemianskej, učiteľsko-farárskej rodiny, a vzdelanie získaval na evanjelickom lýceu v Bratislave a na univerzite v nemeckej Jene, ktorá vtedy bola akousi Mekkou nielen nemeckých, ale aj slovenských osvietencov. O jeho túžbe po vzdelaní a zainteresovanosti o súčasnú filozofiu svedčí aj to, že sa stal roku 1782 členom tamojšej latinskej učenej spoločnosti. Po návrate do vlasti bol istý čas kazateľom vo Veličnej na Orave, od roku 1787 v Radvani a od roku 1804 v Banskej Štiavnici. Tu zastával funkciu dištriktuálneho notára a v tomto meste založil aj chlapčenský a dievčenský vychovávateľský ústav. Zúčastnil sa aj založenia spomínanej učenej spoločnosti.

Tvorba

Spočiatku vynikal ako básnik. Okrem kázní a príležitostných prejavov, písaných po nemecky, vydal aj dve úvahy o činnosti ústavu pre výchovu chlapcov a dievčat v Banskej Štiavnici v rokoch 1804 – 1805. Okrem vlastnej náboženskej a publicistickej tvorby bol tiež v rokoch 1793 – 1803 redaktorom novín Novi Ecclesiastico-scholastici Annales evangelicorum augustanae et helveticae confessionis in Austriaca Monarchia (Nové cirkevno-školské ročenky…). Šírku vzdelania, estetické, literárne a filozofické názory Samuela Tešedíka, ale aj jeho redaktorskú pohotovosť a organizačný talent pri združovaní spisovateľov, básnikov i vedeckých pracovníkov, najlepšie spoznáme práve z Nových cirkevno-školských ročeniek.
Kto bol kto v histórii Banskej Bystrice

Kto bol kto v histórii Banskej Bystrice sú biografické slovníky, zostavené pracovníkmi Štátnej vedeckej knižnice v Banskej Bystrici.

Kto bol kto v histórii Banskej Bystrice 1255 – 2000

Kto bol kto v histórii Banskej Bystrice 1255 – 2000. Ed. Klimová Anna, Némethová Mária a kol. Banská Bystrica : Štátna vedecká knižnica, 2002. 289 s. ISBN 8085169622.
Slovník predstavuje vyše 2 000 hesiel nežijúcich osobností Banskej Bystrice a jej súčasných mestských častí (Iliaš, Jakub, Kostiviarska, Kráľová, Kremnička, Majer, Podlavice, Radvaň, Rakytovce, Rudlová, Sásová, Senica, Skubín, Šalková a Uľanka), ktoré sa tu narodili, študovali, žili, zomreli, kratšie, či dlhšie pôsobili, prípadne ovplyvnili dianie v meste, podieľali sa na ekonomickom, politickom a kultúrnom rozvoji Slovenska, šírili jeho dobré meno v zahraničí, registrovala ich súdobá tlač.

Kto bol kto v Banskej Bystrici v roku 2001

Zostavila D. Šovčíková a kol. – Banská Bystrica : ŠVK, 2002. - 257 s. Špeciálne koncipovaný regionálny slovník personálneho charakteru. Predstavuje vyše 300 osobností mesta Banská Bystrica, ktoré sa v roku 2001 podieľali na ekonomickom, spoločenskom a kultúrnom rozvoji mesta Banská Bystrica.
Peter Krištof Akai

Peter Krištof Akai (* 25. marec 1706, Veľká Hradná – † 28. marec 1766/7, Kláštor pod Znievom) bol slovenský filozof a astronóm. Narodil sa do slovenskej zemianskej rodiny. Študoval na gymnáziu v Trenčíne, neskôr prešiel do Viedne. Od roku 1745 pôsobil na Trnavskej univerzite ako profesor logiky, potom odišiel do Košíc prednášať filozofiu. V rokoch 1760 – 1762 pôsobil v Kláštore pod Znievom. V roku 1737 vyšlo v Košiciach jeho prírodnofilozofické dielo Cosmographia seu philosophica mundi descriptio (po slovensky Kozmografia alebo filozofický opis sveta).
Richard Raši

Život

Absolvoval Lekársku fakultu Univerzity Pavla Jozefa Šafárika (UPJŠ) v Košiciach v odbore všeobecné lekárstvo v roku 1995. Absolvoval atestáciu z chirurgie prvého stupňa a špecializačnú skúšku z úrazovej chirurgie. Titul Master of Public Health (MPH) získal v roku 2004 na Slovenskej zdravotníckej univerzite v Bratislave (SZU). V roku 2010 ukončil doktorandské štúdium na Technickej univerzite v Košiciach a získal titul PhD.
Od roku 1995 pracoval na Klinike úrazovej chirurgie v Fakultnej nemocnici L. Pasteura v Košiciach, kde od roku 2004 pôsobil ako námestník pre liečebno-preventívnu starostlivosť. V marci 2007 ho minister Valentovič vymenoval za riaditeľa Fakultnej nemocnice s poliklinikou v Bratislave. 
Je ženatý, má tri dcéry.

Politická činnosť

Po demisii Ivana Valentoviča ho premiér nominoval do funkcie ministra zdravotníctva, prezident ho vymenoval 3. júna 2008. Bol kritikom reforiem predchádzajúceho ministra Rudolfa Zajaca.
V komunálnych voľbách v roku 2010 získal 22 929 hlasov a stal sa primátorom mesta Košice. V komunálnych voľbách roku 2014 bol znovu zvolený za primátora so ziskom 35 838 hlasov. Svoje druhé volebné obdobie však ako primátor Košíc nedokončil. 
V parlamentných voľbách, ktoré sa konali v roku 2016 bol zvolený za poslanca NR SR. Vo voľbách získal 40 691 hlasov.
V roku 2017 kandidoval v novembrových voľbách do orgánov samosprávnych krajov na predsedu Košického samosprávneho kraja. Po tesnej prehre o 875 hlasov nebol zvolený za predsedu Košického samosprávneho kraja. Vo voľbách získal 58 724 hlasov. Na základe vážnych podozrení o manipulácii volieb Richard Raši spochybnil zákonnosť a ústavnosť novembrových volieb. Na Ústavný súd podal podnet pre podozrenie zo spáchania trestného činu marenia prípravy a priebehu volieb. Do dnešného dňa Ústavný súd SR v tejto veci nerozhodol. 
Dňa 23. marca vystriedal na poste podpredsedu vlády SR pre investície a informatizáciu Petra Pellegriniho. Výmena na poste podpredsedu vlády bola súčasťou menovania nového Pellegriniho kabinetu.
Erteböllská kultúra

Charakteristika

Základom hospodárstva ľudu erteböllskej kultúry bol lov, zber a výrazný rybolov, ktorý dokladajú nálezy sietí, udíc a nepriamo aj drevené pádla. V kamennej industrii prevládajú sekery s čiastočne zabrúseným ostrím zo žuly, ruly alebo porfyritu.
Judith Resniková

Mladosť a výcvik

Vyštudovala univerzitu Carnegie – Meilon v Pittsburghu v roku 1970 a stala sa inžinierkou elektrotechniky. Nastúpila v spoločnosti RCA v Moorestowne v New Jersey, kde pracovala na vývoji integrovaných obvodov. Po ďalších siedmich rokoch na univerzite v Marylande obhájila doktorát. Nastúpila ako vývojová pracovníčka do firmy Xerox Corporation v El Sequendo v Kalifornii. Do tímu astronautov NASA bola prijatá v januári 1978 ako astronaut špecialista do ôsmej skupiny, vtedy ešte slobodná. Rada hrala na klavír. Bavila ju matematika. Vydala sa a skoro na to aj rozviedla. Bola židovského vyznania.
Bosc-Édeline

Poloha

Obec má rozlohu 6,19 km². Najvyšší bod je položený 232 m n. m. a najnižší bod 168 m n. m.

Obyvateľstvo

Počet obyvateľov obce je 331 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Labalme

Polohopis

Labalme má rozlohu 8,8 km². Najvyšší bod je položený 999 m n. m. a najnižší bod 473 m n. m.

Obyvateľstvo

Labalme má 188 obyvateľov (2009).
Graf vývoja obyvateľstva:
Zdroje: INSEE
Savy-Berlette

Poloha

Obec má rozlohu 7,49 km². Najvyšší bod je položený 138 m n. m. a najnižší bod 92 m n. m.

Obyvateľstvo

Počet obyvateľov obce je 964 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Noulens

Poloha

Obec má rozlohu 5,74 km². Najvyšší bod je položený 196 m n. m. a najnižší bod 132 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marco Bührer

Marco Bührer (* 9. október 1979) je švajčiarsky hokejový brankár. Meria 179 cm a váži 82 kg (2006).

Klubový hokej

V sezóne 2005/06 bol hráčom klubu švajčiarskej najvyššej súťaže SC Bern.
Vyšší termín

Vyšší termín (terminus major, P) je predikát záveru obsiahnutý vo vyššej premise kategorického sylogizmu.
Jacques Derrida

Filozofia

Jeho myslenie možno charakterizovať ako pokus o kritiku západného rozumu: od roku 1962, keď vyšlo jeho dielo L'origine de la géometrie de Husserl, je motívom a predmetom jeho myslenia hlboká skepsa voči zdanlivo zaručenej vedeckosti tradície humanizmu a osvietenstva.
Derridova kritika smeruje jednak proti Hegelovmu dielu, ktoré predstavuje kulminačný bod západnej racionalistickej tradície, jednak Heideggerovmu pokusu určiť uchopenie bytia ešte skôr, než sa na to podujme rozum. V Derridovej reflexii západného rozumu intervenuje pojem písma, ktorým sa snaží spochybniť kategóriu zmyslu, subjektu, pôvodu, dejín a uviesť do pohybu hranice medzi disciplínami a diskurzami. Svojimi analýzami písma a písania v dielach De la grammatolgie (1967) a L'écriture et la différence (1967) chce Derrida demaskovať logocentrizmus, ktorý písmo (écriture) definuje iba ako akýsi sekundárny fenomén reči (parole), ktorá podľa modelu jednoznačnej reprezentácie sugeruje identitu a prezenciu. K nosnému pojmu svoje filozofie, k pojmu différance, Derrida dospieva práve v kritickom odmietnutí tejto sugescie a v konfrontácii s pojmom transcendentálneho subjektu, na ktorom stavia filozofia vedomia: Derrida v tomto smere podrobuje kritike najmä Husserlovu teóriu znaku.

Diferencia

Diferencia je základným pojmom Derridovej filozofie, presnejšie jeho slovesno-menná podoba "différance". Tento termín a to, čo ním chce Derrida naznačiť, možno priblížiť asi takto: napríklad od slovesa rezonovať možno vytvoriť tvar rezonancia; rezonancia - podobne ako différance - však označuje súčasne dvojaké: dej rezonovania i sám výsledok tohto deja. Derrida teda používa pojem, v ktorom je prítomný ako aspekt slovesný (dejový), tak aspekt nominálny, ako pohyb, tak aj výsledok tohto pohybu. Na rozdiel od klasického štrukturalizmu (ktorý v podstate pracoval s predstavou statickej štruktúry) je teraz v pojme diferencie základný skôr jej dynamický ráz. Tým sa však štrukturalizmus zásadným spôsobom premieňa.
Hitachi

Hitachi Limited jap. 株式会社日立製作所 – transkripciou: Kabušiki gaiša Hitači seisakušo, v doslovnom preklade Akciová spoločnosť Závod Hitači) je japonská spoločnosť so sídlom v Tokiu. Vyrába elektrické a elektronické komponenty a výrobky. Vznikla v roku 1910.
Táto spoločnosť pripravuje svoj model robotického vysávača.
Colonfay

Poloha

Obec má rozlohu 3,29 km². Najvyšší bod je položený 162 m n. m. a najnižší bod 135 m n. m.

Obyvateľstvo

Počet obyvateľov obce je 76 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Mod

Mod (od slova modifikácia) je termín používaný pre úpravu počítačovej hry, ktorú vykonal niekto iný ako pôvodný tvorca hry. Mod niekedy môže tvoriť aj úplne originálnu hru, iba postavenú na základe hry pôvodnej.
Tvorcovia moderných počítačových hier navrhujú softvérovú architektúru hry s dôrazom na možnosť jednoduchej úpravy bez nutnosti rekompilácie celého projektu. Táto otvorenosť zmenám zostane v hre aj po jej vydaní, takže aj hráči môžu hru meniť bez väčšej námahy.
Rôzne profesionálne firmy (napr. Id Software, Valve Corporation, Bethesda Softworks a Epic Games) venujú veľkú starostlivosť nástrojom pre vytváranie modov k ich vlastným hrám s tým, že aj neoficiálne mody prinesú úspech pôvodnej hre. Najznámejším takýmto modom je pravdepodobne Counter-Strike, odvodený od hry Half-Life.
Igumen

Igumen alebo (zriedkavo) ihumen (gr. ἡγούμενος) je predstavený monastiera v gréckokatolíckej alebo pravoslávnej cirkvi. V súčasnosti sa igumeni mužských monastierov volia spravidla len spomedzi mníchov, ktorí sú zároveň kňazmi, hoci v staroveku to nebolo pravidlom.
V ženských monastieroch je predstavenou igumena (alebo ihumena).
Paralelou v rímskokatolíckej cirkvi je opát.
Viliam Chmel

Životopis

Študoval na gymnáziu a obchodnej akadémii v Martine, od roku 1939 na Škole umeleckých remesiel v Bratislave, v rokoch 1940- 1941 na odd. kreslenia a maľovania Slovenskej vysokej školy technickej v Bratislave. Absolvoval študijné pobyty v rôznych krajinách Európy. Jeho  výtvarné umenie objavil a podporil Jaroslav Vodrážka. Začínal prevažne umelecko-remeselníckou orientáciou, neskôr sa venoval aj voľnej kresbe a maľbe. Jeho dielo je hlavne v zbierkach Stredoslovenskej galérie v Banskej Bystrici a Slovenskej národnej galérie v Bratislave. 
Súbornú výstavu Chmelovych olejomalieb, gvašov, grafík a kresieb z rokov 1939-1940 usporiadali v roku 1978 v Banskej Bystrici. Viliam Chmel je autorom monografie o výtvarníkovi Jánovi Novákovi.
Na jeho počesť je pomenovaná ulica v Martine (Ulica V. Chmela).
Žobračenka

Žobračenka alebo almuženka alebo almužná poukážka boli v ČSR od roku 1927 poukážky na stravu, odev a podobne pre žobrákov, ktoré dostávali od štátu namiesto peňazí (ktoré by premrhali).

Charakteristika

V užšom zmysle sa ako „žobračenka“ označujú najmä potravinové poukážky prideľované v ČSR nezamestnaným v rokoch 1930 – 1939 (v dôsledku svetovej hospodárskej krízy). Štát prideľoval poukážky na podporu pre nezamestnaných v rámci štátnej stravovacej akcie.
V auguste 1930 Ministerstvo sociálnej starostlivosti nezamestnaným týždenne prideľovalo poukážky v hodnote 10 až 20 Kč, za ktoré si mohli ich držitelia v určitých dňoch vymeniť potraviny. Ich prideľovanie sa riadilo určitými pravidlami. Poukážky nedostávali tí, ktorí od roku 1929 neboli najmenej 3 mesiace nepretržite zamestnaní (sezónni robotníci až 6 mesiacov), tí, ktorí dostávali akúkoľvek inú, aj veľmi malú podporu, boli vlastníkmi domčeka, neprijali prácu, ktorú im ponúkla sprostredkovateľňa práce alebo nejaký úrad, a pod. Zo začiatku prideľovali poukážky iba na 2 mesiace, postupne sa však čas predlžoval. O prideľovaní rozhodovali okresné a obecné sociálne komisie, okresné a notárske úrady a Ministerstvo sociálnej starostlivosti poskytovalo poukážky podľa objemu financií, ktoré malo k dispozícii.
Po roku 1933 ako protihodnotu za žobračenky nezamestnaní odpracúvali bezplatne určitý počet pracovných dní. Prácu zadávali notári, richtári, rôzne úrady a jej odmietnutím sa skončilo aj prideľovanie prídelov potravín. Vyskytovali sa aj prípady zneužívania, defraudácie a špekulácie s poukážkami zo strany úradníkov, pre vlastné obohatenie.
Chinín

Využitie

Chinín bol dlhú dobu jediným liekom proti malárii (antimalarikum), v súčasnosti je najdôležitejším liečivom proti tejto chorobe. Užíva sa tiež proti horúčkam.
Dnes sa chinín využíva v potravinárstve, napríklad na prípravu chinínových nápojov (Tonic) ako chuťová a povzbudzujúca látka. Chinín nie je vhodný pre deti do 3 rokov. Maximálne prípustné množstvo chinínu v toniku je dané normou. Obyčajne 75 mg/1L.

História

Čistý chinín izolovali v roku 1820 z kôry chinínovníka francúzski chemici Pierre Joseph Pelletier a Joseph Bienaimé Caventou. Neskôr založili v Paríži továreň, kde extrahovali čistý chinín z kôry.
V polovici 50. rokov 19. storočia August Wilhem Hofmann objasnil chemické zloženie chinínu. Pokúšal sa ho aj syntetizovať, aj keď neúspešne. Chemická syntéza chinínu sa podarila až neskôr.

Štruktúra

Molekula je derivátom chinolínového kruhu. Má asymetrické centrá na uhlíkoch C³, C⁴, C⁸ a C⁹. Stérické usporiadanie na C³ a C⁴ je u najdôležitejších alkaloidov chinovníkovej kôry (chinínu, chinidínu, cinchonínu a cinchonidínu) rovnaké. Optický izomér chinínu chinidín sa líši priestorovým usporiadaním na C⁸ a C⁹. Rovnaké priestorové usporiadanie ako chinín má cinchonidín, ktorý však nemá v polohe C⁶ metoxylovú skupinu. Jeho izomér je cinchonín, ktorý priestorovým usporiadaniam zodpovedá chinidínu.
Chinín pripravovaný výhradne izoláciou z chinovníkovej kôry vo forme hydrochloridu alebo síranu našiel uplatnenie predovšetkým v medicíne ako antimalarikum a antipyretikum.
Métrobios z Iasu

Métrobios (starogr. Μητρόβιος – Métrobios) bol olympijský víťaz v dolichu v roku 85.
Titos Flavios Métrobios, syn Démetria z kárskeho Iasu, si na 216. olympijských hrách v roku 85 vybojoval víťazstvo v dolichu. Epigrafický nález z Iasu (I. Iasos 107-109) uvádza, že v tejto disciplíne dosiahol titul periodonikés, t. j. víťaz všetkých celogéckych hier počas štvorročného obdobia nazývaného olympiáda a ďalších 120 víťazstiev, z toho v roku 86 aj na kapitolských hrách v Ríme (kapitolské, lat. Ludi Capitolini, sa usporadúvali 15. októbra od roku 216 pred Kr.) a v piatich maloázijských mestách na tzv. hrách Koina Asias.
Dolichos zaradili do olympijského programu na 15. hrách v roku 720 pred Kr. Spočiatku sa bežal len na sedem stadií (napokon až na 24 stadií) a prvým víťazom tejto disciplíny bol Akanthos zo Sparty.
Julius Kovanda

Život v ČSR

Po vzniku ČSR sa Julius Kovanda stal správcom rezidencie prezidenta, zámku v obci Lány, ktorý štát kúpil za 25 miliónov Kč v apríli 1921 od Maximiliána Egona II.. Túto funkciu zastával najneskoršie do roku 1948.
Mesiace Pluta

Mesiace Pluta sú prirodzené satelity trpasličej planéty 134340 Pluto. Pluto má päť známych prirodzených satelitov, najväčší je Cháron, s ktorým tvorí Pluto dvojplanétu. Ďalšími satelitmi sú Nix, Hydra a telesá Kerberos. 
(označovaný aj dočasným označením S 2011/P 1 alebo P4) a Styx.
(označovaný aj dočasnými názvami S 2012/P 1 alebo P5).
Súkromné gymnázium (Bratislava, Žitavská 1)

Charakteristika školy

Škola bola zriadená v roku 1993 s päťročným štúdiom, ktoré po niekoľkých rokoch bolo zmenené na 4-ročné, alebo 8-ročné.
Prívlastok „slovanské“ dostala z dôvodu možnosti výberu okrem dvoch svetových cudzích jazykov (anglický, nemecký, francúzsky, španielsky) aj jeden slovanský a to z ruského, chorvátskeho, poľského. Ďalej si žiaci v 8-ročnom štúdiu vyberajú aj jeden z umeleckých predmetov: literárno-dramatická výchova, hra na hudobný nástroj (klavír, gitara), spev, výtvarná výchova. Okrem tradičných hodín telesnej výchovy si môžu žiaci zahrať aj golf. Priamo v areáli školy je vybudované golfové cvičisko. V prípade nepriaznivého počasia výučba golfu prebieha na trenažéri. Pre žiakov z nižších ročníkov alebo z odľahlejších častí, je ponúknutý školský autobus.